Pulou Izu

**Pulou Izu** (Boros Gipun: 伊豆諸島, pinimato: *izu-shotō*) nopo nga tinimungan pulau nulu kitapui i poingompus id kabaatan kumaa kosilahon mantad do Semenanjung Izu id Honshū, Jepun.  Maya pontadbiran, mombontuk yolo do duo kakadayan tagayo om onom kokompungan; toinsanan boogian dii nopo nga id suang do Prefektur Tokyo. I bobos tagayo nopo nga Izu Ōshima, koubasan nopo nga lohowon sabaagi Ōshima.

Sundung pia koubasan no lohowon sabaagi "Seven Islands of Izu" (伊豆七島 id suang do boros Jepun), i otootopot nopo nga ogumu po pulou om pulo di tongokoro. Siam mantad dii nopo nga ionon no timpu baino.

## Geografi

 

Pulou Izu nopo nga rumalad kumaa Kabaatan Kosilahon mantad Semenanjung Izu id Honshu om kohompit no kinoyonon soginayo lobi kuang . Kiwaa siam pulou kimogiigion miampai mogiigion soginumu 24,645 tulun () nakaralad kumaa . I bobos tagayo nopo nga Izu Oshima (8,346 mogiigion, ), Toshima nopo nga bobos tokoro (292 mogiigion,.) Mantad pulou di ionon, turu nopo nga sukuon miampai tradisional sabaagi do  "Izu Seven": Oshima, Toshima, Niijima, Kozujima, Miyakejima, Hachijojima, om Mikurajima, kohompit nogi o Shikinejima om Aogashima monoroinsan.

Monikid pulou nopo nga haro kowoowoyoon poinsuai-suai: Oshima nopo nga otutunan miampai nulu kitapui aktif (Nulu Mihara om Camelia), Hachijo-kojima nopo nga montok bagas koloni panjara, Mikurajima montok mogintong do sada lumba-lumba, Niijima montok ogumu kotogisan, Kozujima montok kotogisan di kitogis opurak, Hachijojima montok koubasanan poinsuai-suai i tinamangan miampai osonong, om Miyakejima montok kinoloputon nulu kitapui di 2001.

Maamaso timpu Edo, Nii-jima, Miyake-jima, om Hachijō-jima nopo nga siniliu sabaagi kinoyonon pataaman tulun tangaraat.

Kopulouan subtropika Ogasawara, soboogian nogi mantad Tokyo maya pontadbiran, nopo nga poinladsong id ponong kabaatan. Mombontuk yolo do kopulouan miampai lobi ko' tolu nohopod (30) pulou miampai sinodu lobi kuang  i poinladsong id kabaatanTokyo.

### Pulou

## Boogian Pontadbiran
Pulou Izu nopo nga abaagi kumaa duo kakadayan tagayo (Oshima om Hachijojima) om onom kokompungan (pulou kimogiigion di noolu.) Tolu subprefektur i nobontuk id sawat do majlis kakadayan sabaagi upis rapang karajaan metropolitan.

Toinsanan pulou dii (lobi ko' sondozen koinsanai) poinladsong id suang do Taman Pogun Fuji-Hakone-Izu. Apat pulou bobos ponong kabaatan nopo nga au todbiron id nonggo-nonggo kakadayan toi ko' kokompungan id Subprefektur Hachijō, nga iso kinoyonon di aiso kotinanan. Baino, aiso no mogiigion id Torishima nga kakal sabaagi kinoyonon do pongumoligan tombolog di toponsol.

Pulou poinpisuk id pialatan do Aogashima om Kopulawan Ogasawara, otutunan sabaagi Batu Bayonaise (Beyonēzu Retsugan), Pulou Smith (Sumisu-tō), Torishima, om Lot's Wife (Sōfu-iwa) nopo nga okon ko' sanganu do nonggo-nonggo majlis kakadayan, tu koduo-duo Kakadayan Tagayo Hachijō om Desa Aogashima nopo nga mikianu do hak pontadbiran. Tamangan yolo miampai potilombus manyad do Subprefektur Hachijō.

* Subprefektur Ōshima
**  Kakadayan Ōshima : Izu Ōshima
** Kokompungan Toshima: Pulou Toshima
** Kokompungan Niijima : Niijima, Shikinejima, om Udoneshima
** Kokompungan Kōzushima: Kōzushima
*Subprefektur Miyake
** Kokompungan Miyake : Miyakejima om Ōnoharajima
** Kokompungan Mikurajima : Mikurajima, Inambajima
*Subprefektur Hachijō
** Kakadayan Hachijō : Hachijōjima om Hachijōkojima
** Kokompungan Aogashima: Aogashima
**Aiso kotinanan: Bayonnaise Rocks (*Beyonēzu Retsugan*), Sumisu-tō, Torishima, om Sōfu-iwa

## Demografi
Sundung pia naratu o populasi id Pulou Izu, kadar koingkurian nopo nga lobi osiriba kopiadang do pulou poimpisuk suai id Jepun. 

Boros Hachijō i misuai nogi nga gunoon id pulou-pulou.

## Infrastruktur

Industri tapangkal nopo nga ponginsadaan, pomutanaman om kotombuluyan.Kinoyonon-kinoyonon di ogingo id pulou diti nopo nga ososok miampai tutumombului soira orikot o timpu talasu. Ababayan kotombuluyan di otutunan kopio nopo nga miagal do mangkaau, sumaalom skuba, mingkurus, magapon, mogintong do tombolog om tumakad do nulu.

Sasakayon id pialatan do monikid pulou nopo nga momoguno do bot susumakai kargo, jetfoil om kapal tulud, i sokodungon do tuundorongon kapal rahat monikid pulou om limo tutubpoon kapal tulud (pulou tokoro nopo nga momoguno do helikopter).

Kiwaa 5 tutubpoon kapal tulud, 15 tuundorongon kapal rahat, om 19 kinoyonon pagapanan. Kapal mantad Tokyo nopo nga solinaid 30 minit, om bot nopo nga solinaid 7-10 jaam om jetfoil nopo nga lobi kuang 2 jaam. Padsakayan kumaa id pulou-pulou dii nopo nga oponsol montok kualiti koposion, gama doo, lobi kuang  nopo do ralan nga naasap montok koumatan mogikaakawo padsakayan.

Aiso o lotirik id pulou diti sobolum po o 1953, nga maamaso di  1962, 98% do kinoyonon diti nopo nga nokorotimo do lotirik. 

## Geologi
Pulou-pulou diti nopo nga poinladsong id boogian koibutan do Arka Izu–Bonin–Mariana i numaru kumaa Semenanjung Izu om Nulu Fuji id tana tagayo Honshū i kotilombuson do koibutan arka nulu kitapui Izu, Arka Izu nopo nga opupusan do hiri, id boogian do pogitongkiadan tolu tektonik.

Koloputon nulu kitapui nogi nga insaru id kinoyonon diti. 31 tulun nopo nga napatai soira kapal ponoriukan Kaiyō Maru no 5 norumbak maamaso nokoloput o Myōjin-shō di toun 1953. Aktiviti nulu kitapui nopo nga kohompit no kopoiduan do gas koligogon, mononsog do kopoundolihan Miyake-jima di toun 2000. Pinasaga o mogiigion do ginumuli miampai kakal id pulau diti maamaso di Mansak 2005 nga nuru mogoit do topeng gas sokiro haro kawagu kopoiduan gas mantad nulu kitapui id timpu abantalan. 

Montok mantamong do mogikaakawo koligaganan posorili i momorutum do kinoyonon diti, kohompit no tsunami, tongus, luyud om nulu kitapui, pinopoingkakat o kerajaan metropolitan Tokyodo piipiro laang moningolig om kotinoligan, kohompit no pata koligagan om tonudon mundaliu, rodiu, papan tanda, om sistom padsakayan montok koligagan.

## Ekologi
Pogioputan pulou nulu kitapui, Kopulawan Isu nopo nga pulou rahat i nobontuk miampai relatif wagu diti (maimapi piipiro riong toun) miampai aiso piromutan pogulu kumaa tana tagayo Jepun. Misuai miampai pulou-pulou Pasifik di poinpisuk miagal do Hawaii om Galápagos, Kopulawan Izu nopo nga poinladsong id somok do tana tagayo insaru rikoton do mogikaakawo spesies maya do karaladan id labus pogun mantad tana tagayo toi ko' pulou-pulou sampaping. Iti no i kagayat montok papaharo do ponoriukan proses ekologi om nogi evolusi.

*[[Campanula]]* (Bellflower) nopo nga monjajah toinsanan nusantara id suang do iso kinaantakan. Miagal nogi do  siput *[[Euhadra]]*, endemik Jepun, i mogiigion id pulou dii id suang do iso kinaantakan om toinsanan individu id pulou di nion nopo nga haro haplotaip di miagal. Tikus *[[Apodemus]]* nogi nga monjajah do pulou-pulou mantad tana tagayo id suang do duo kinaantakan.

## Sajara

* 680 - Tinuridong o Wilayah Izu id suang do bontuk di piniada mantad Wilayah Suruga. Antakan dii, pulou Izu nopo nga sanganu di Kamo-gun.
* Abad ko-12 om lobi osopung kanto – gunoon sabaagi payanan do tangaaraat id Jepun.
* 1643 - Ponjolajah Maarten Gerritsz Vries momolohou sabaagi *Kopulawan De Vries*. 
* 14 Milau 1871 (25 Momuhau 1871) ---Gama do integrasi wilayah kumoiso, id siriba yolo do gana kuasa Wilayah Ashigara.
* 1876 ​​(Meiji 9), 18 Ngiop - Gama do integrasi wilayah kumoduo, id siriba yolo do gana kuasa Wilayah Shizuoka.
* 1878 (Meiji 11), 11 Milatok - id siriba yolo do gana kuasa Prefektur Tokyo.

## Intangai nogi

* Katayadan kopulawan id Jepun

## Sukuon

* *Teikoku's Complete Atlas of Japan*, Teikoku-Shoin Co., Ltd. Tokyo 1990, 
*  The official islands information page.